b'\n_START_ARTICLE_\nGyvenamoji vieta\n_START_PARAGRAPH_\nGyvenamoji vieta (teis\xc4\x97je) \xe2\x80\x93 teritorijos dalis, kuri\xc4\x85 \xc5\xbemogus laiko savo asmenini\xc5\xb3, socialini\xc5\xb3 ir ekonomini\xc5\xb3 interes\xc5\xb3 buvimo vieta .\n_START_SECTION_\nVaiko gyvenamoji vieta\n_START_PARAGRAPH_\nKartais n\xc4\x97ra akivaizdu, kur ir su kuo tur\xc4\x97t\xc5\xb3 gyventi vaikai. Taip b\xc5\xabna vaiko t\xc4\x97vams nutraukus santuok\xc4\x85 ar apsisprendus gyventi skyriumi (separacija). Ta pati problema i\xc5\xa1kyla, jei santuoka pripa\xc5\xbe\xc4\xafstama negaliojan\xc4\x8dia arba t\xc4\x97vai apskritai n\xc4\x97ra susituok\xc4\x99. Jei t\xc4\x97vai d\xc4\x97l vaiko gyvenamosios vietos t\xc4\x97vai negali susitarti patys, tai sprend\xc5\xbeia teismas. Spr\xc4\x99sdamas jis privalo vadovautis vaiko interesais. Lietuvoje oficialiai si\xc5\xabloma atkreipti d\xc4\x97mes\xc4\xaf, jog ikimokyklinio am\xc5\xbeiaus vaikui gali b\xc5\xabti geriau su motina ir jog vaiko interes\xc5\xb3 neretai neatitinka \xc4\xafvairi\xc5\xb3 religini\xc5\xb3 sekt\xc5\xb3 propaguojamos apeigos ir gyvenimo b\xc5\xabdas [4]. \xc4\xae paties vaiko norus atsi\xc5\xbevelgiama tik tada, jei jis teismui pasirodo pakankamai tam subrend\xc4\x99s (skirtingai nuo kai kuri\xc5\xb3 kit\xc5\xb3 \xc5\xa1ali\xc5\xb3, grie\xc5\xbeta am\xc5\xbeiaus riba Lietuvoje nenustatyta). Rusijos teism\xc5\xb3 praktikoje vaiko gyvenamoji vieta 90\xc2\xa0% atvej\xc5\xb3 nustatoma kartu su motina.'